《伏虎岭残雪》
宋代·赵文

晴得一霜晴更稳，饱饭不怕伏虎岭。
山高积雪冻犹在，昨日空惊雪画本。
日烘高树玉槎牙，时有冰花堕无影。
纷纷垂丝白海棠，得冷时能略苏醒。
可怪此君大曲折，向人雅拜欲求拯。
拥袍公子亦吟雪，岂识山中有些景。
笪桥烛下写诗成，一尊独酌谁能省。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。